stanford-oval/wikipedia huggingface dataset:
อธิการบดี
ผู้บัญชาการในสถาบันการศึกษาระดับอุดมศึกษาของทหาร/ตำรวจ

ผู้บัญชาการ เป็นตำแหน่งผู้บังคับหน่วยของทหาร/ตำรวจ ซึ่งใช้เรียกตำแหน่งผู้บังคับหน่วยที่มีอัตราตั้งแต่ พลตรี พลเรือตรี พลอากาศตรี และพลตำรวจตรี เป็นต้นไป ทั้งนี้ขึ้นอยู่กับชนิดของหน่วยงานนั้น ๆ ด้วย ปัจจุบันผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติ ประกอบด้วย
ผู้บัญชาการโรงเรียนนายร้อยพระจุลจอมเกล้า (อัตราพลโท)
ผู้บัญชาการโรงเรียนนายเรือ (อัตราพลเรือโท)
ผู้บัญชาการโรงเรียนนายเรืออากาศนวมินทกษัตริยาธิราช (อัตราพลอากาศโท)
ผู้บัญชาการโรงเรียนนายร้อยตำรวจ (อัตราพลตำรวจโท)
ซึ่งผู้ดำรงตำแหน่งดังกล่าว ถือเป็นผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติดังกล่าว
ดูเพิ่ม

อุดมศึกษา
มหาวิทยาลัยรัฐ
สถาบันอุดมศึกษาในกำกับของรัฐ
สถาบันอุดมศึกษาเอกชน
มหาวิทยาลัย
วิทยาลัย
คณะวิชา
บัณฑิตวิทยาลัย
รายชื่อสถาบันอุดมศึกษาในประเทศไทย
รายชื่อมหาวิทยาลัยของรัฐในประเทศไทยเรียงตามการสถาปนา
รายชื่อมหาวิทยาลัยเก่าแก่ที่สุดที่ยังเปิดสอน
อันดับมหาวิทยาลัยไทย
สมาชิกวุฒิสภาจังหวัดชัยนาท

จังหวัดชัยนาท มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดชัยนาทมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ นันทนา สงฆ์ประชา
สมาชิกวุฒิสภาสตรีคนแรกของจังหวัดชัยนาท คือ นางนันทนา สงฆ์ประชา (จากการเลือกตั้งใน พ.ศ. 2543)
ตระกูลการเมืองที่ได้รับเลือกตั้งมากที่สุด คือ
สงฆ์ประชา (2 คน) ได้แก่ นันทนา สงฆ์ประชา และ มณเฑียร สงฆ์ประชา
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | นันทนา สงฆ์ประชา | พรทิวา นาคาศัย |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | จิตร์ธนา ยิ่งทวีลาภา | มณเฑียร สงฆ์ประชา |
รูปภาพ

นางพรทิวา นาคาศัย
อัชบาน

| --- | --- |

ชื่ออื่น: น้ำปานะ
มื้อ: เครื่องดื่ม
แหล่งกำเนิด: ประเทศไทย
อุณหภูมิเสิร์ฟ: อุ่น, เย็น
ส่วนผสมหลัก: มะนาว (หรืออื่น ๆ), น้ำอุ่น, น้ำตาล, เกลือ, พริก
 ตำราอาหาร: อัชบาน
อัชบาน, อัฐบาน, อัฏฐบาน หรือ น้ำปานะ เป็นเครื่องดื่มชนิดหนึ่งของไทย ทำจากสมุนไพร มีรสชาติออกเปรี้ยวและเผ็ดร้อน โดยเป็นน้ำต้มกับสมุนไพรต่าง ๆ เช่น มะนาว ส้ม กระเจี๊ยบ มะตูม มะขามเปียก พุทราแผ่น ลำไยแห้ง ขิง ข่า ตะไคร้ หรือพริก ต้มกับน้ำตาลทราย น้ำผึ้ง และเกลือเพื่อแต่งรสชาติ จากนั้นกรองเอาแต่น้ำใส ๆ ใส่น้ำแข็งไปถวายพระสงฆ์ได้ พระสงฆ์ในพุทธศาสนาสามารถฉันน้ำนี้ได้แทนการขบเคี้ยวหลังเพล อัชบานช่วยลดเสมหะ บรรเทาอาการไอ ระบายท้อง และช่วยให้โลหิตไหลเวียนได้สะดวก
หม่อมหลวงเนื่อง นิลรัตน์ เล่าว่ามีหญิงคนหนึ่งชื่อเพิ่มแก่ เรียกชื่อน้ำชนิดนี้ไม่ถูก จึงพูดว่า "ขอน้ำรัฐบาล" หม่อมราชวงศ์วงศ์สินธุ์ สิงหราได้ยินดังนั้นจึงตอบกลับไปว่า "น้ำรัฐบาลไม่มี มีแต่น้ำล้างตีนราษฎร"
อาซูกะ โองาเมะ

| อาซูกะ โองาเมะ |
| --- | --- |
大亀 あすか
เกิด:  (1987-12-18) 18 ธันวาคม ค.ศ. 1987 (36 ปี) จังหวัดฮิโรชิมะ ประเทศญี่ปุ่น
อาชีพ: นักพากย์
องค์การ: ซิกมาอีเวฟเวน
ส่วนสูง: 142 ซม.
อาซูกะ โองาเมะ (大亀 あすか, 18 ธันวาคม 1987 -) เป็นนักพากย์ หญิง ชาวญี่ปุ่น อดีตนักเล่นไพ่นกกระจอกมืออาชีพ (ถอนตัวเมื่อ 25 เมษายน 2022) เกิดที่จังหวัดฮิโรชิมะ สังกัดซิกมาอีเวฟเวน ส่วนสูง 142 ซม.
ผลงานพากย์

โอมาโมริฮิมาริ (ลิซลิต แอล เชลซี)
kiss×sis (คิริว มิกาซึกิ)
เชื่อมหัวใจ (ยาเองาชิ รินะ)
สาวอัจฉริยะไพ่นกกระจอก (กิบบาร์ด ซากุราโกะ)
วิวิดเรดโอเปอเรชัน (อิชชิกิ โมโมะ)
โฟโตคาโนะ (ยุโนกิ รินะ)
สมเด็จพระวันรัต (ทรัพย์ โฆสโก)

| สมเด็จพระวันรัต (ทรัพย์ โฆสโก) |
| --- | --- |
คำนำหน้าชื่อ: ท่านเจ้าประคุณ
ส่วนบุคคล
เกิด: 27 มิถุนายน พ.ศ. 2447 (72 ปี 337 วัน ปี)
มรณภาพ: 29 พฤษภาคม พ.ศ. 2520   โรงพยาบาลจุฬาลงกรณ์ สภากาชาดไทย กรุงเทพมหานคร
นิกาย: มหานิกาย
การศึกษา: นักธรรมชั้นโท, เปรียญธรรม 6 ประโยค
ตำแหน่งชั้นสูง
ที่อยู่: วัดสังเวชวิศยารามวรวิหาร กรุงเทพมหานคร
อุปสมบท: 11 กรกฎาคม พ.ศ. 2467
ตำแหน่ง: เจ้าอาวาสวัดสังเวชวิศยารามวรวิหาร  เจ้าคณะใหญ่หนตะวันออก
สมเด็จพระวันรัต นามเดิม ทรัพย์ สุนทรัตต์ ฉายา โฆสโก เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดสังเวชวิศยารามวรวิหาร สังฆมนตรีว่าการองค์การปกครอง สมาชิกสังฆสภา กรรมการมหาเถรสมาคม เจ้าคณะใหญ่หนตะวันออก และผู้ปฏิบัติหน้าที่สมเด็จพระสังฆราช
ประวัติ > ชาติกำเนิด

สมเด็จพระวันรัต มีนามเดิม ทรัพย์ สุนทรัตต์ เกิดเมื่อวันจันทร์ขึ้น 15 ค่ำ เดือน 8 ปีมะโรง ตรงกับวันที่ 27 มิถุนายน พ.ศ. 2447 เป็นบุตรคนที่สามของนายอ๋ากับนางอ่ำ ภูมิลำเนาอยู่ตำบลวัดร้อยไร่ อำเภอนครหลวง จังหวัดพระนครศรีอยุธยา ได้ศึกษาจนจบชั้นมัธยมศึกษาปีที่ 3 จากโรงเรียนตัวอย่างประจำมณฑลกรุงเก่า ปัจจุบันคือ โรงเรียนอยุธยาวิทยาลัย จังหวัดพระนครศรีอยุธยา ในปี พ.ศ. 2463
ประวัติ > อุปสมบท

เมื่อ พ.ศ. 2465 ได้บรรพชาเป็นสามเณร ณ วัดดาวดึงษาราม โดยมีพระเทพโมลี (เฮง เขมจารี) เป็นพระอุปัชฌาย์ ถึงวันศุกร์ที่ 11 กรกฎาคม พ.ศ. 2467 ได้อุปสมบท ณ วัดสังเวชวิศยาราม โดยมีสมเด็จพระวันรัต (จ่าย ปุณฺณทตฺโต) เป็นพระอุปัชฌาย์ พระราชเวที (ปลด กิตฺติโสภโณ) เป็นพระกรรมวาจาจารย์ และพระครูศีลขันธสุนทร (พัน) เป็นพระอนุสาวนาจารย์
ประวัติ > การศึกษาพระปริยัติธรรม

สมเด็จพระวันรัต สอบได้นักธรรมชั้นโทในปี พ.ศ. 2468 และสอบได้เปรียญธรรม 6 ประโยค ในปี พ.ศ. 2473
ตำแหน่ง

22 เมษายน พ.ศ. 2518 กระทรวงศึกษาธิการประกาศว่ามีพระบัญชาแต่งตั้งให้เป็นผู้ปฏิบัติหน้าที่สมเด็จพระสังฆราช เนื่องจากสมเด็จพระอริยวงศาคตญาณ (วาสน์ วาสโน) สมเด็จพระสังฆราช เสด็จไปฏิบัติศาสนกิจที่สหรัฐตั้งแต่วันที่ 18 เมษายน ถึง 1 พฤษภาคม พ.ศ 2518
20 มิถุนายน พ.ศ. 2518 กระทรวงศึกษาธิการประกาศว่ามีพระบัญชาแต่งตั้งให้เป็นผู้ปฏิบัติหน้าที่สมเด็จพระสังฆราช เนื่องจากสมเด็จพระอริยวงศาคตญาณ (วาสน์ วาสโน) สมเด็จพระสังฆราช เสด็จเยี่ยมประเทศศรีลังกาตั้งแต่วันที่ 18-29 มิถุนายน พ.ศ 2518
สมณศักดิ์

1 มีนาคม พ.ศ. 2479 เป็นพระราชาคณะชั้นสามัญที่ พระญาณโศภน
พ.ศ. 2489 เป็นพระราชาคณะเสมอชั้นราชในราชทินนามเดิม
5 ธันวาคม พ.ศ. 2495 เป็นพระราชาคณะชั้นเทพที่ พระเทพมุนี ศรีวิสุทธศีลาจารย์ ญาณนายก ตรีปิฎกธาดา มหาคณิศร บวรสังฆาราม คามวาสี
5 ธันวาคม พ.ศ. 2500 เป็นพระราชาคณะชั้นธรรมที่ พระธรรมรัตนากร สุนทรพรหมปฏิบัติ สมณวัตรโกศล วิมลปิฎกธาดา ทักษิณศาสนาทร มหาคณิสสร บวรสังฆาราม คามวาสี
5 ธันวาคม พ.ศ. 2504 เป็นรองสมเด็จพระราชาคณะที่ พระธรรมวโรดม บรมญาณอดุล สุนทรนายก ตรีปิฎกคุณาลังการวิภูสิต บริหารกิจสาทร มหาคณิสสร บวรสังฆาราม คามวาสี
5 ธันวาคม พ.ศ. 2515 เป็นสมเด็จพระราชาคณะ สมเด็จพระวันรัต ปริยัติพิพัฒนพงศ์ วิสุทธิสงฆปริณายก ตรีปิฎกโกศล วิมลคัมภีรญาณสุนทร มหาคณะปธานาดิศร บวรสังฆาราม คามวาสี อรัณยวาสี
มรณภาพ

สมเด็จพระวันรัต ถึงแก่มรณภาพด้วยภาวะหัวใจวาย ณ โรงพยาบาลจุฬาลงกรณ์ เมื่อวันที่ 29 พฤษภาคม พ.ศ. 2520 เวลา 16.30 น. สิริอายุได้ 72 ปี 337 วัน ได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 29 พฤศจิกายน พ.ศ. 2520
สมเด็จพระวันรัต (จ่าย ปุณฺณทตฺโต)

| สมเด็จพระวันรัต (จ่าย ปุณฺณทตฺโต) |
| --- | --- |

ส่วนบุคคล
เกิด: 20 สิงหาคม พ.ศ. 2400 (71 ปี 52 วัน ปี)
มรณภาพ: 11 ตุลาคม พ.ศ. 2471
นิกาย: มหานิกาย
การศึกษา: เปรียญธรรม 7 ประโยค
ตำแหน่งชั้นสูง
ที่อยู่: วัดเบญจมบพิตรดุสิตวนารามราชวรวิหาร กรุงเทพมหานคร
อุปสมบท: พ.ศ. 2420
พรรษา: 51
ตำแหน่ง: เจ้าอาวาสวัดเบญจมบพิตรดุสิตวนารามราชวรวิหาร เจ้าคณะใหญ่หนใต้
สมเด็จพระวันรัต  นามเดิม จ่าย ฉายา ปุณฺณทตฺโต เป็นสมเด็จพระราชาคณะ เจ้าอาวาสรูปแรกของวัดเบญจมบพิตรดุสิตวนารามราชวรวิหาร และอดีตเจ้าคณะใหญ่หนใต้
ประวัติ > วัยเยาว์

สมเด็จพระวันรัต มีนามเดิมว่า จ่าย เกิดเมื่อวันพฤหัสบดีที่ 20 สิงหาคม พ.ศ. 2400 ขึ้น 1 ค่ำ เดือน 10 ปีมะเส็ง เป็นบุตรนายยัง กับนางทรัพย์ ภูมิลำเนาอยู่บ้านรั้วใหญ่ อำเภอบางปะอิน จังหวัดพระนครศรีอยุธยา เมื่ออายุได้ 11 ปี ได้ย้ายมาอยู่วัดสามพระยา เพื่อศึกษาภาษาไทยและภาษาบาลีกับพระมหาฑิต อุทโย ผู้เป็นญาติ
ประวัติ > อุปสมบทและศึกษาปริยัติธรรม

เมื่ออายุ 16 ปี ได้บรรพชาเป็นสามเณร แล้วไปศึกษาธรรมบทกับพระยาโหราธิบดี (บัว) ต่อมาในปี พ.ศ. 2420 ได้อุปสมบทเป็นพระภิกษุที่วัดกำแพง จังหวัดพระนครศรีอยุธยา พระปลัดพูนเป็นพระอุปัชฌาย์ พระปลัดแฟงและพระอาจารย์สอนเป็นคู่พระกรรมวาจาจารย์ บวชแล้วกลับมาเรียนกับพระมหาฑิตต่อ และเรียนมังคลัตถทีปนีกับพระปริยัติธรรมธาดา (ชัง) เมื่อพระมหาฑิตได้รับแต่งตั้งเป็นพระราชาคณะเจ้าอาวาสวัดอรุณราชวรารามราชวรมหาวิหารและวัดมหาธาตุยุวราชรังสฤษฎิ์ราชวรมหาวิหารตามลำดับ ท่านก็ได้ย้ายตามไปอยู่ด้วยด้วยทั้งสองอาราม
ประวัติ > เปรียญธรรม

พ.ศ. 2427 สอบได้เปรียญธรรม 4 ประโยค
พ.ศ. 2433 สอบเพิ่มได้อีก 3 ประโยค รวมเป็นเปรียญธรรม 7 ประโยค
ประวัติ > ศาสนกิจ

หลังจบการศึกษาท่านยังคงอยู่วัดมหาธาตุฯ ต่อมา จนถึงปีชวด พ.ศ. 2443 โปรดให้อาราธนาไปครองวัดเบญจมบพิตร ต่อมาวันที่ 11 สิงหาคม พ.ศ. 2470 โปรดตั้งเป็นเจ้าคณะมณฑลพายัพ วันที่ 9 สิงหาคม พ.ศ. 2456 ได้รับแต่งตั้งเป็นผู้บัญชาการคณะมณฑลราชบุรี และวันที่ 14 มีนาคม พ.ศ. 2458 จึงโปรดให้บัญชาคณะสงฆ์ฝ่ายเหนือแทนสมเด็จพระมหาวีรวงศ์ (ยัง เขมาภิรโต)
ลำดับสมณศักดิ์

พ.ศ. 2436 เป็นพระราชาคณะที่ พระราชโมลี
พ.ศ. 2438 เลื่อนเป็นพระราชาคณะที่ พระราชโมลี ศรีปาวจนาภรณ์
พ.ศ. 2443 เลื่อนเป็นพระราชาคณะที่ พระเทพมุนี ศรีวิสุทธิศีลาจารย์ญาณนายก ติปิฎกธรา มหาคณฤศร บวรสังฆาราม คามวาสี
พ.ศ. 2443 เลื่อนเป็นพระราชาคณะที่ พระธรรมไตรโลกาจารย์ ญาณปรีชาปรินายก ติปิฎกธรา มหาคฤศร บวรสังฆาราม คามวาสี
พ.ศ. 2445 ได้รับสถาปนาเป็นพระราชาคณะเจ้าคณะรองฝ่ายใต้ที่ พระธรรมวโรดม บรมญาณอดุล สุนทรนายก ตรีปิฎกคุณาลังการภูษิต ทักษิณทิศคณฤศร บวรสังฆาราม คามวาสี
พ.ศ. 2458 ย้ายมาเป็นเจ้าคณะรองหนเหนือ
พ.ศ. 2465 ได้รับสถาปนาเป็นสมเด็จพระราชาคณะเจ้าคณะใหญ่ฝ่ายอรัญวาสีที่ สมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณสิริสุนทรพรตจาริก อรัญญิกคณฤศร สมณนิกรมหาปรินายก ตรีปิฎกโกศล วิมลศีลขันธ สรรพสมณคุณ วิบุลยประสิทธิ์ บวรสังฆาราม คามวาสี อรัญวาสี มหาสังฆนายก
พ.ศ. 2466 ได้รับสถาปนาเป็นสมเด็จพระราชาคณะเจ้าคณะใหญ่หนใต้ที่ สมเด็จพระวันรัต ปริยัติพิพัฒนพงศ์ วิสุทธิสงฆปรินายก ตรีปิฎกโกศล วิมลคัมภีรญาณสุนทร มหาทักษิณคณฤศร บวรสังฆาราม คามวาสี อรัญวาสี มหาสังฆนายก
มรณภาพ

สมเด็จพระวันรัต (จ่าย ปุณฺณทตฺโต) เริ่มอาพาธด้วยโรคชรามาตั้งแต่ต้นปี พ.ศ. 2470 อาการทรงกับทรุดเรื่อยมา จนกระทั่งถึงแก่มรณภาพในวันที่ 11 ตุลาคม พ.ศ. 2471 เวลา 07:55 น. สิริอายุได้ 71 ปี 52 วัน พรรษา 51 พระบาทสมเด็จพระปกเกล้าเจ้าอยู่หัวพระราชทานน้ำหลวงอาบศพ โกศไม้สิบสองบรรจุศพ ตั้งบำเพ็ญกุศลศพที่ศาลาบัณณรศภาค ภายในวัดเบญจมบพิตร และโปรดให้พระสวดอภิธรรม 15 วัน
วันที่ 15 พฤษภาคม พ.ศ. 2473 เจ้าพนักงานจัดเตรียมสถานที่ วันต่อมา เวลา 16.00 น. เปลื้องโกศ เชิญลองในออกจากศาลา ขึ้นเสลี่ยง เวียนรอบเมรุแล้วยกขึ้นตั้งเหนือจิตกาธาน ถึงเวลา 17.30 น. พระบาทสมเด็จพระปกเกล้าเจ้าอยู่หัวทรงทอดผ้าบังสุกุลและพระราชทานเพลิงศพแล้วเสด็จกลับ วันรุ่งขึ้นเจ้าภาพเก็บอัฐิตามประเพณี
อาซูมิ คาวาชิมะ

| อาซูมิ คาวาชิมะ |
| --- | --- |

เกิด:  (1979-08-08) 8 สิงหาคม ค.ศ. 1979 (45 ปี) โตเกียว ประเทศญี่ปุ่น
สัญชาติ: ญี่ปุ่น

ส่วนสูง: 156 ซม
สีตา: น้ำตาล
สีผม: น้ำตาล
หน้าอกธรรมชาติ: ?
รสนิยมทางเพศ: รักต่างเพศ
 
อาซูมิ คาวาชิมะ (ญี่ปุ่น: 川島和津実; โรมาจิ: Kawashima Azumi) เกิด 8 สิงหาคม พ.ศ. 2522 (ค.ศ. 1979) ที่เมืองโตเกียว ประเทศญี่ปุ่น  นักแสดงภาพยนตร์เอวีของประเทศญี่ปุ่น เริ่มต้นการแสดงเมื่ออายุได้ 17 ปี และได้เป็นนักแสดงภาพยนตร์เอวีของญี่ปุ่นที่มีค่าตัวสูงที่สุด ในปี พ.ศ. 2542
ช่วงชีวิตของการเป็นนักแสดง อาซูมิได้ถ่ายนิตยสารหลายร้อยฉบับรวมทั้งนิตยสารที่โป๊และไม่โป๊ เช่นหนังสือ URECCO และ Beppin School นิตยสารรายเดือนของญี่ปุ่น อาซูมิเป็นทีรู้จักในฐานะนักแสดงที่สดใส และหน้าอกขนาดใหญ่ ในปี พ.ศ. 2542 (ค.ศ. 1999) อาซูมิได้ขึ้นชื่อว่าเป็นนักแสดงค่าตัวสูงสุดของญี่ปุ่น ในเดือนกันยายนปีเดียวกัน ได้เลิกจากการเป็นนักแสดง และได้เก็บตัวเงียบหายจากวงการ
อาซูมิ ได้แสดงภาพยนตร์ทั้งหมด 8 เรื่อง และสองในแปดเรื่องได้มีการนำมาทำซ้ำใหม่ บทบาทของอาซีมิได้แก่ นักเรียนมัธยม นางพยาบาล นอกจากนี้ได้ถ่ายแบบส่วนตัว อีก 4 อัลบั้ม ซึ่งมีกล่าวไว้ในพอร์ตโฟลิโอของอาซูมิ
ภาพยนตร์ที่แสดง

วันที่ออกจำหน่าย - ชื่อเรื่อง (ค่ายภาพยนตร์)
18 ธันวาคม 1998 - Bond 約束 (SEXIA）
31 มกราคม 1999 - Naive -純真-（シャイ企画）
26 กุมภาพันธ์1999 - I Want To Hold You 抱きしめたい (SEXIA)
23 มีนาคม1999 - Genuine 生粋（シャイ企画）
30 เมษายน 1999 - Natural（シャイ企画）
21 พฤษภาคม1999 - Pretty Wife 7 プリティワイフ７ (SEXIA)
18 มิถุนายน 1999 - Memories（シャイ企画）
14 สิงหาคม 1999 - Azu-mi-x (SEXIA)
อะเลกเซย์ นาวัลนืย

อะเลกเซย์ อะนาโตลีวิช นาวัลนืย (รัสเซีย: Алексе́й Анато́льевич Нава́льный, อักษรโรมัน: Alexei Anatolievich Navalny, สัทอักษรสากล: [ɐlʲɪkˈsʲej ɐnɐˈtolʲjɪvʲɪtɕ nɐˈvalʲnɨj]; 4 มิถุนายน 1976 – 16 กุมภาพันธ์ 2024) เป็นนักกิจกรรมชาวรัสเซีย เขาเป็นที่รู้จักในระดับนานาชาติผ่านการจัดการเดินขบวนรณรงค์และลงสมัครเลือกตั้งประธานาธิบดี โดยมีจุดมุ่งหมายเพื่อปฏิรูปไม่ให้เกิดการคอร์รัปชันในประเทศรัสเซีย ในปี 2012 เดอะวอลล์สตรีตเจอร์นัล ระบุไว้ว่าเขาเป็นบุคคลที่ "วลาดีมีร์ ปูติน กลัวมากที่สุด"
นาวัลนืยเป็นอดีตสมาชิกสภาประสานฝ่ายค้านรัสเซียและเป็นอดีตหัวหน้าพรรคก้าวหน้าซึ่งเป็นพรรคฝ่ายค้าน ในเดือนกันยายน 2013 เขาได้ลงสมัครรับเลือกตั้งในการเลือกตั้งนายกเทศมนตรีมอสโก โดยได้รับการสนับสนุนจากพรรคเอร์เปเอร์-ปาร์นัส เขาได้รับคะแนนเสียงเป็นอันดับสองที่ร้อยละ 27 พ่ายแพ้ให้กับเซียร์เกย์ โซบยานิน นายกเทศมนตรีคนเดิมผู้ซึ่งได้รับการแต่งตั้งโดยปูติน นาวัลนืยอ้างว่านี่เป็นการโกงเลือกตั้งและจริง ๆ เขาได้รับคะแนนเสียงมากกว่า นาวัลนืยเป็นที่รู้จักมากขึ้นผ่านทางบล็อกไลฟ์เจอร์นัลของเขา ก่อนที่จะปรับไปเป็นยูทูบที่ซึ่งเขามีผู้ติดตามกว่าสี่ล้านคน รวมถึงทวิตเตอร์ที่ซึ่งเขามีผู้ติดตามมากกว่า 2.2 ล้านคน เขาได้ใช้ช่องทางเหล่านี้ในการเผยแพร่ข้อมูลเกี่ยวกับการคอร์รัปชันของเจ้าหน้าที่รัฐของรัสเซีย เมื่อปี 2011 เขาได้ให้สัมภาษณ์กับรายการวิทยุหนึ่งและเรียกพรรคเยดีนายารอสซียาซึ่งเป็นพรรคที่ปกครองรัสเซียตอนนี้อยู่ว่าเป็น "พรรคคนโกงและโจร" (party of crooks and thieves) ซึ่งต่อมาได้กลายเป็นชื่อเรียกขานของพรรคนี้
นาวัลนืยเคยถูกเจ้าหน้าที่รัฐบาลรัสเซียจับกุมหลายครั้ง เขาได้รับคำพิพากษารอการลงโทษจากความผิดฐานยักยอกสองกระทง เมื่อเดือนกรกฎาคม 2013 และอีกครั้งเมื่อเดือนธันวาคม 2014 ซึ่งมีโทษให้เขาจำคุกห้าปีและสามปีครึ่งตามลำดับ ทั้งสองเหตุการณ์ถูกมองว่าเป็นการกุเรื่องขึ้นมาเพื่อตอบโต้กิจกรรมทางการเมืองของนาวัลนืย และยังละเมิดสิทธิของนาวัลนืยในการเข้าถึงการพิพากษาที่ยุติธรรม ตามคำวินิจฉัยของศาลสิทธิมนุษยชนยุโรป ศูนย์สิทธิมนุษยชนเมโมรีอัลระบุฐานะของนาวัลนืยเป็นนักโทษทางการเมือง
เมื่อวันที่ 20 สิงหาคม 2020 นาวัลนืยถูกนำส่งเข้าโรงพยาบาลด้วยอาการที่รุนแรงแต่คงตัวภายหลังถูกต้องสงสัยว่าถูกวางยาพิษระหว่างการเดินทางจากเมืองตอมสค์ในไซบีเรียไปมอสโก และเป็นไปได้ว่านี่เป็นการลงมือที่มีการเมืองเป็นเครื่องจูงใจ เที่ยวบินของเขาลงจอดฉุกเฉินที่เมืองออมสค์ ในวันถัดมาเขาถูกนำส่งขึ้นเครื่องบินการแพทย์เพื่อเข้ารับการรักษาที่เบอร์ลิน ประเทศเยอรมนี ที่ซึ่งออกเดินทางไปถึงในอีกวันถัดมา ข้อมูลเมื่อ 24 สิงหาคม แพทย์ที่ให้การรักษาเขาในเบอร์ลินระบุว่าเขายังคงอยู่ในภาวะโคมาแต่ปราศจากอันตรายหรืออาการแทรกซ้อนฉับพลันใด ๆ ที่อาจอันตรายถึงชีวิตได้
เมื่อวันที่ 16 กุมภาพันธ์ 2024 หน่วยงานทัณฑสถานกลางประกาศว่านาวัลนืยเสียชีวิตในเรือนจำ
อ่านเพิ่ม

Dollbaum, Jan Matti (2020). "Protest trajectories in electoral authoritarianism: from Russia's 'For Fair Elections' movement to Alexei Navalny's presidential campaign". Post-Soviet Affairs. 36 (3): 192–210. doi:10.1080/1060586X.2020.1750275. S2CID 216376972.
Ebel, Francesca (16 February 2024). "Biden blames Putin for Navalny's death, praises Russian opposition leader". Washington Post. "A Chronology of Navalny's recent health scares".
Gupta, Gava (16 February 2024). "Live Updates: Biden Says 'Putin Is Responsible' After Report of Navalny's Death". New York Times. "Here is a timeline of Navalny's career".
แหล่งข้อมูลอื่น

เว็บไซต์ทางการ  (ในภาษารัสเซีย)
Navalny's page for the Yale World Fellows Program
"Palace for Putin. History of the biggest bribery", a video released by Navalny on 19 January 2021, after returning to Moscow
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  สวีเดน  ลัตเวีย  ญี่ปุ่น  เช็กเกีย  เนเธอร์แลนด์  โปแลนด์  รัสเซีย 
อื่น ๆ:  IdRef
หรรษารักบ้านไร่

| หรรษารักบ้านไร่ |
| --- | --- |
บทโดย: 金子ありさ
แสดงนำ: 玉山鉄二 小出恵介 中田敦彦 相武紗季 香里奈 戸田恵梨香 田中圭 有村実樹 他
หรรษารักบ้านไร่ (牛に願いを) เป็นละครซีรีส์ญี่ปุ่นออกอากาศทาง สถานีโทรทัศน์ฟูจิ เป็นเรื่องราวของนักศึกษา 6 คนที่ต้องออกไปทำงานที่ฟาร์มแห่งหนึ่ง
สมาชิกวุฒิสภาจังหวัดขอนแก่น

จังหวัดขอนแก่น มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 6 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดขอนแก่นมีจำนวนสมาชิกวุฒิสภาในการเลือกตั้งครั้งแรก จำนวน 6 คน คือ พลตำรวจเอก สมชาย ไชยเวช แคล้ว นรปติ สมควร จิตแสง ระเบียบรัตน์ พงษ์พานิช พา อักษรเสือ และ กวี ศุภธีระ
สมาชิกวุฒิสภาสตรีคนแรกของจังหวัดขอนแก่น คือ นางระเบียบรัตน์ พงษ์พานิช (จากการเลือกตั้งใน พ.ศ. 2543)
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | พลตำรวจเอก สมชาย ไชยเวช | ดวงแข อรรณนพพร |
| 2 | แคล้ว นรปติ | รัตนาภรณ์ สมบูรณ์ |
| 3 | สมควร จิตแสง | อัษฎางค์ แสวงการ |
| 4 | ระเบียบรัตน์ พงษ์พานิช | พันตำรวจเอก อุดร ชาญนุวงศ์ |
| 5 | พา อักษรเสือ | นิยม ศรีวิเศษ |
| 6 | กวี สุภธีระ (ถูกคัดค้าน/เลือกตั้งใหม่) | เอกราช ช่างเหลา |
| 6 | โกเมศ ฑีฆธนานนท์ (แทนนายกวี) | เอกราช ช่างเหลา |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | ประเสริฐ ประคุณศึกษาพันธ์ | วัน สุวรรณพงษ์ |
รูปภาพ

พลตำรวจเอก สมชาย ไชยเวช
นายแคล้ว นรปติ
นางระเบียบรัตน์ พงษ์พานิช
หรรษนาถมนเทียร

| หรรษนาถมนเทียร |
| --- | --- |
हर्षनाथ्

ศาสนา
ศาสนา: ศาสนาฮินดู
เขต: สิขร
เทพ: พระศิวะ
ที่ตั้ง
ที่ตั้ง: หรรษนาถ
รัฐ: รัฐราชสถาน
ประเทศ: อินเดีย
ที่ตั้งในรัฐราชสถานแสดงแผนที่รัฐราชสถานหรรษนาถมนเทียร (ประเทศอินเดีย)แสดงแผนที่ประเทศอินเดีย
พิกัดภูมิศาสตร์: 27°30′00″N 75°10′21″E﻿ / ﻿27.499914°N 75.172443°E﻿ / 27.499914; 75.172443
ระดับความสูง: 900 m (2,953 ft)
หรรษนาถมนเทียร (อักษรเทวนาครี: हर्षनाथ् Harṣanātha) เป็นมนเทียรเท่าแก่ในอำเภอสิขร รัฐราชสถาน ประเทศอินเดีย ตั้งอยู่ห่างไปจากใจกลางเมืองสิขรราว 14 กิโลเมตร
จารึกหนึ่งจากปี 973 ระบุว่ามนเทียรสร้างขึ้นโดยภาวรักตะ (Bhavarakta) ฤาษีผู้บูชาพระศิวะ ในรับสมัยของกษัตริย์จหมนะวิครหราชาที่สอง ปัจจุบันพบซากของมนเทียรโดยรอบที่คงเหลือในสภาพปรักหักพัง
หมื่นชงัดเชิงชก (แดง ไทยประเสริฐ)

| หมื่นชงัดเชิงชก |
| --- | --- |
เกิด: แดง ไทยประเสริฐ พ.ศ. 2431
หมื่นชงัดเชิงชก มีชื่อจริงว่า แดง ไทยประเสริฐ เกิดเมื่อประมาณ พ.ศ. 2431 ที่จ.นครสวรรค์ ต่อมาอพยพไปอยู่ที่จ.นครราชสีมาเมื่ออายุ 11 ขวบ ไม่ปรากฏชื่อบิดามารดา มีน้องชายคนหนึ่งชือ นายตู้ ไทยประเสริฐ เป็นนักมวยที่มีชื่อเสียงคนหนึ่งเช่นกัน
ฝึกมวย

ครูมวยคนแรกของหมื่นชงัดฯคือจางวางผ่าง ซึ่งเป็นครูสอนทั้งมวยและกระบี่กระบอง หมื่นชงัดฯตระเวนชกมวยแถวบ้านจนมีชื่อเสียง จนกระทั่งทางกรุงเทพฯมีการคัดเลือกนักมวยฝีมือดีจากหัวเมืองเข้ามาชกหน้าพระที่นั่ง หมื่นชงัดฯเป็นนักมวยจากนครราชสีมาที่ได้รับคัดเลือกรุ่นเดียวกับนายทับ จำเกาะ เข้าสังกัด กรมหลวงชุมพรเขตอุดมศักดิ์ขณะมีอายุ 30 ปี
มวยบรรดาศักดิ์

เมื่อมาชกมวยในกรุงเทพฯ หมื่นชงัดชกชนะนักมวยมีชื่อเสียงหลายคน จนได้รับพระราชทานบรรดาศักดิ์เป็นหมื่นชงัดเชิงชก เช่นเดียวกับนักมวยบรรดาศักดิ์รุ่นเดียวกันคือ หลวงไชยโชกชกชนะ จากกรุงเทพฯ หมื่นมวยมีชื่อ (ปล่อง จำนงค์ทอง) จากไชยา หมื่นมือแม่นหมัด (กลึง โตสะอาด) จากลพบุรี
อย่างไรก็ตาม หลักฐานการได้รับพระราชทานบรรดาศักดิ์ของหมื่นชงัดฯยังไม่แน่ชัดว่าไดรับพระราชทานเมื่อใด เพราะมีทั้งที่บอกเล่าว่าได้รับพระราชทานในการชกหน้าพระที่นั่งในสมัยรัชกาลที่ 5 ในงานพระศพกรมขุนมรุพงศ์ศิริพัฒน์ แต่เจ้านายพระองค์นี้สิ้นพระชนม์ในรัชกาลที่ 6 และมีคำบอกเล่าจากลุกศิษย์ของท่านว่าท่านเข้ามาชกในกรุงเทพฯเมื่ออายุได้ 30 ปี ซึ่งถ้านับจากปีเกิดจะตรงกับ พ.ศ. 2461 อยู่ในสมัยรัชกาลที่ 6
เมื่อสังขารเริ่มโรยรา หมื่นชงัดจึงเลิกชกมวยหันมาเป็นครูฝึกสอนให้ลูกศิษย์ ลูกศิษย์ของท่านที่มีชื่อเสียง เช่น พัด สินประเสริฐ วิหค เทียมกำแหง หมื่อชงัดมีบุตรชายคนเดียวคือนายฉัตร ไทยประเสริฐ ถึงแก่กรรมเมื่อ พ.ศ. 2488 รวมอายุได้ประมาณ 57 ปี
หริทวาร

| หริทวาระ |
| --- | --- |
นคร
 ตามเข็มนาฬิกาจากด้านบน:  หรกีเปารี, จันทิเทวีมนเทียร,   กอนดอลาลิฟต์ขึ้นไปยังจันทิเทวี, แม่น้ำคงคา,   สถานีรถไฟหริทวาร, คงคาอารตีที่หรกีเปารี, ศิวมูรติยามเย็น, มันสเทวีมนเทียร
หริทวาระแสดงแผนที่รัฐอุตตราขัณฑ์หริทวาระแสดงแผนที่ประเทศอินเดีย
พิกัด:  29°56′42″N 78°09′47″E﻿ / ﻿29.945°N 78.163°E﻿ / 29.945; 78.163
ประเทศ:  อินเดีย
รัฐ: รัฐอุตตราขัณฑ์
อำเภอ: อำเภอหริทวาระ
เทศบาล: 1868
การปกครอง
 • ประเภท: นายกสภาเทศบาล
 • องค์กร: Haridwar Municipal Corporation
 • นายกเทศมนตรี: อนิตา ศรม (INC)
พื้นที่
 • นคร: 12.3 ตร.กม. (4.7 ตร.ไมล์)
ความสูง: 314 เมตร (1,030 ฟุต)
ประชากร (2011): 228,832 คน
 • รวมปริมณฑล: 231,338 คน
ภาษา
 • ทางการ: ภาษาฮินดี
เขตเวลา: UTC+5:30 (IST)
PIN: 249401
รหัสโทรศัพท์: +91-1334
ทะเบียนพาหนะ: UK-08
สัดส่วนเพศ: 1.18 ♂/♀
เว็บไซต์: haridwarnagarnigam.com
หริทวาร (Haridwar) หรือ หรทวาร (Hardwar) เป็นนครและเทศบาลในอำเภอหริทวาร ในรัฐอุตตราขัณฑ์ ประเทศอินเดีย มีประชากร 228,832 คน (ค.ศ. 2011) เป็นเมืองใหญเป็นอันดับสองของรัฐและเป็นเมืองใหญ่ที่สุดของอำเภอ
เมืองตั้งอยู่ริมฝั่งขวาของแม่น้ำคงคา เมืองถือเป็นสถานที่ศักดิ์สิทธิ์ของศาสนาฮินดู เป็นที่จัดงานสำคัญทางศาสนา ทุก ๆ 12 ปีจะมีพิธีการอาบน้ำทางศาสนาครั้งใหญ่ที่เรียกว่า กุมภเมฬา (Kumbh Mela) ในช่วงพิธีการจะมีนักแสวงบุญมาร่วมงานหลายล้านคน รวมทั้งผู้เลื่อมใส และนักท่องเที่ยว โดยจะอาบน้ำริมฝั่งแม่น้ำคงคาเพื่อล้างบาปเพื่อบรรลุถึงโมกษะ
หม่อมเจ้าไขแสงรพี รพีพัฒน์

| หม่อมเจ้าไขแสงรพี รพีพัฒน์ |
| --- | --- |
หม่อมเจ้า ชั้น 5

ประสูติ: 29 ตุลาคม พ.ศ. 2442
สิ้นชีพตักษัย: 19 ตุลาคม พ.ศ. 2521 (78 ปี)
ชายาและหม่อม: เริงจิตร์แจรง อาภากร (หย่า) หม่อมหลวงสุมิตรา รพีพัฒน์(หย่า)
พระบุตร: หม่อมราชวงศ์เติมแสงไข กรรณสูต หม่อมราชวงศ์ศักดิ์รพี รพีพัฒน์
ราชสกุล: รพีพัฒน์
ราชวงศ์: จักรี
พระบิดา: พระเจ้าบรมวงศ์เธอ กรมหลวงราชบุรีดิเรกฤทธิ์
พระมารดา: หม่อมอ่อน รพีพัฒน์ ณ อยุธยา
| นาวาเอก หม่อมเจ้าไขแสงระพี รพีพัฒน์ |
| --- | --- |
รับใช้: ราชนาวีไทย
ชั้นยศ:  นาวาเอก
นาวาเอก หม่อมเจ้าไขแสงรพี รพีพัฒน์ (29  ตุลาคม พ.ศ. 2442 - 19 ตุลาคม พ.ศ. 2521) เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา เมื่อวันที่ 29 ตุลาคม พ.ศ. 2442 มีโสทรอนุชาและโสทรภคินี 10 องค์ และมีขนิษฐาต่างพระมารดา 2 องค์
หม่อมเจ้าไขแสงรพี โปรดทรงม้า เล่นเทนนิส และออกสังคม หม่อมเจ้าไขแสงรพีเสกสมรสครั้งแรกกับเริงจิตร์แจรง อาภากร (พระธิดาในพระเจ้าบรมวงศ์เธอ กรมหลวงชุมพรเขตอุดมศักดิ์) มีธิดาคนเดียว คือ
หม่อมราชวงศ์เติมแสงไข กรรณสูต สมรสกับปรีดา กรรณสูต มีบุตร-ธิดา 4 คน
ต่อมาทรงหย่าขาด และสมรสใหม่กับหม่อมหลวงสุมิตรา สุทัศน์ (บุตรีของหม่อมราชวงศ์สิทธิ์ สุทัศน์) ภายหลังทรงหย่ากัน มีโอรสคนเดียว คือ
หม่อมราชวงศ์ศักดิ์รพี รพีพัฒน์ สมรสกับสุนทรี รพีพัฒน์ ณ อยุธยา (สกุลเดิม ศิริจิตต์) มีบุตรคนเดียว คือ
หม่อมหลวงสุพัฒรี รพีพัฒน์
นาวาเอก หม่อมเจ้าไขแสงรพี รพีพัฒน์ สิ้นชีพตักษัยเมื่อวันที 19 ตุลาคม พ.ศ. 2521 สิริชันษา 78 ปี
พระเกียรติยศ > เครื่องราชอิสริยาภรณ์

พ.ศ. 2464 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2485 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2466 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พระเกียรติยศ > พระยศ > พระยศทางทหาร

8 สิงหาคม พ.ศ. 2465: นายเรือเอก
13 เมษายน พ.ศ. 2466: นาวาตรี
1 มกราคม พ.ศ. 2497: นาวาโท
1 มกราคม พ.ศ. 2498: นาวาเอก
ฮาเวิร์ด ดับเบิลยู. โรบิสัน

ฮาเวิร์ด ดับเบิลยู. โรบิสัน
ฮาเวิร์ด ดับเบิลยู. โรบิสัน (เกิดเมื่อวันที่ 30 ตุลาคม ค.ศ. 1915 ที่เมืองโอวีโก – เสียชีวิตเมื่อวันที่ 26 กันยายน ค.ศ. 1987) เป็นนักการเมืองจากสหรัฐอเมริกา ซึ่งเป็นสมาชิกสภาผู้แทนราษฎรสหรัฐจากรัฐนิวยอร์ค สังกัดพรรคริพับลิกัน ตั้งแต่วันที่ 14 มกราคม ค.ศ. 1958 จนถึงวันที่ 3 มกราคม ค.ศ. 1975 โรบิสันจบปริญญาตรีที่มหาวิทยาลัยคอร์เนลและจบคณะนิติศาสตร์ จากโรงเรียนสอนกฎหมายคอร์เนล ในปี ค.ศ. 1939